Bernāti

Bernāti ir apdzīvota vieta Dienvidkurzemes novada Nīcas pagastā 15 kilometrus uz dienvidiem no Liepājas pie autoceļa A11 (Liepāja — Lietuvas robeža (Rucava)) un Baltijas jūras. Bernātos un apkaimē ir ap desmit viesu namu un kempings.

Līdzās Bernātiem atrodas īpaši aizsargājamā dabas teritorija Bernātu dabas parks, kas ir vaļņveida kāpu teritorija, kas veidojusies pirms apmēram 7,5 - 2,8 tūkstošiem gadu, apaugusi ar priežu mežu. Dabas parkā atrodas viena no Latvijas augstākajām kāpām - 37 metrus augstais Pūsēnu kalns. Parka teritorijā, Latvijas vistālākajā sauszemes rietumu punktā, uzstādīts piemineklis "Zaļais stars" (uzstādīts 1998. gadā, tēlnieks Vilnis Titāns). Parka teritorijā atrodas piemiņas akmens Latvijas Valsts prezidentam Jānim Čakstem (1926. gads) ar tajā iekaltajiem prezidenta vārdiem "Šeit jābūt kūrortam!". 1915. gada 25. janvārī pie Bernātiem avarēja dirižablis PL 19.

 Iedzīvotāju skaita izmaiņas 
Esošajās robežās, pēc CSP datiem.OSP

 Skatīt arī 
Bernātu bāka

 Ārējās saites 
LĢIA vietvārdu datubāze
Dabas parka "Bernāti" dabas aizsardzības plāns (pdf) 

 Atsauces 

Kategorija:Nīcas pagasts
Kategorija:Latvijas ciemi